ΚΑΝΟΝΙΣΜΟΣ (ΕΚ) αριθ. 3543/93 ΤΟΥ ΣΥΜΒΟΥΛΙΟΥ της 7ης Δεκεμβρίου 1993 για την προσωρινή αναστολή των αυτόνομων δασμών του κοινού δασμολογίου για ορισμένα προϊόντα που προορίζονται για την κατασκευή, τη συντήρηση και την επισκευή αεροσκαφών
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι η παραγωγή των προϊόντων που αναφέρονται στον παρόντα κανονισμό είναι σήμερα ανεπαρκής ή ανύπαρκτη στην Κοινότητα και ότι, ως εκ τούτου, οι παραγωγοί δεν μπορούν να ανταποκριθούν στις ανάγκες των βιομηχανιών που χρησιμοποιούν στην Κοινότητα-
ότι είναι προς το συμφέρον της Κοινότητας η ολοσχερής αναστολή των αυτόνομων δασμών του κοινού δασμολογίου για τα προϊόντα αυτά-
ότι εναπόκειται στην Κοινότητα να αποφασίσει για την αναστολή των εν λόγω αυτόνομων δασμών-
ότι, λαμβάνοντας υπόψη τις δυσχέρειες που παρουσιάζει η ακριβής εκτίμηση της εξέλιξης της οικονομικής κατάστασης στους σχετικούς τομείς, στο προσεχές μέλλον, θα πρέπει να ληφθούν μόνον προσωρινά αυτά τα ανασταλτικά μέτρα και να καθοριστεί η διάρκεια ισχύος τους ανάλογα με τα συμφέροντα της κοινοτικής παραγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από την 1η Ιανουαρίου έως τις 31 Δεκεμβρίου 1994, οι αυτόνομοι δασμοί του κοινού δασμολογίου, σχετικά με τα προϊόντα που περιλαμβάνόνται στο παράρτημα, αναστέλλονται ολοσχερώς, υπό τον όρο ότι πρόκειται για προϊόντα που προορίζονται για την κατασκευή, τη συντήρηση και την επισκευή αεροσκαφών, υπό όρους που καθορίζονται από τις αρμόδιες αρχές.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει σε κάθε κράτος μέλος.
Βρυξέλλες, στις 7 Δεκεμβρίου 1993.